PMIndiaData/PMIndiaSum huggingface dataset:
وزیر اعظم کی سیکریٹریوں کے ساتھ ملاقات

نئی دلّی، 10 جون/وزیر اعظم جناب نریندر مودی نے 10 جون، 2019 کو حکومت ہند کے تمام سیکریٹریوں کے ساتھ لوک کلیان مارگ پر ملاقات کی۔مرکزی وزراء جناب راج ناتھ سنگھ، جناب امت شاہ، محترمہ نرملا سیتا رمن اور ڈاکٹر جتندر سنگھ بھی اس موقع پر موجود تھے۔ کابینہ سیکریٹری جناب پی۔ کے۔ سنہا نے اس ملاقات کی شروعات کرتے ہوئے بتایا کہ وزیر اعظم نے اپنے گزشتہ دور حکومت میں کس طرح ڈائرکٹر / ڈپٹی سیکریٹری سطح تک کے تمام افسران سے براہ راست ملاقاتیں کی ہیں۔ کابینہ سیکریٹری نے واضح کیا کہ سیکریٹریوں کے سامنے دو اہم امور پیش نظر رہیں گے (i) ہر وزارت کے لئے واضح طور پر سنگ میل کے ساتھ طے شدہ ایک پانچ سالہ منصوبہ دستاویز، (ii) ہر وزارت میں ایک اثر اندازکن فیصلہ جس کے لئے منظوریاں، 100 دنوں کے اندر اندر لی جائیں گی۔ ملاقات کے دوران، متعدد سیکریٹریوں نے اپنے نظریات اور خیالات پیش کئے جن میں انتظامی فیصلہ سازی، زراعت ، دیہی ترقیات اور پنچایتی راج، آئی ٹی پہل قدمیاں، تعلیمی اصلاحات، صحتی دیکھ بھال، صنعتی پالیسی، اقتصادی ترقی، ہنر مندی فروغ وغیرہ امور شامل تھے۔ ۔ ملاقات کے دوران، وزیر اعظم نے جون، 2014 میں سیکریٹریوں کے ساتھ ہوئی اپنی اولین ملاقات کو یاد کیا۔ انہوں نے کہا کہ حالیہ عام انتخابات نے ایک مثبت کامیابی طے کی ہے، جس کا سہرا تمام اہلکاروں کی ٹیم کے سر بندھنا چاہئیے، جنہوں نے سخت محنت کی، اسکیموں کو عملی جامہ پہنایا اور گزشتہ پانچ برسوں کے دوران شاندار زمینی نتائج بر آمد کئے ہیں۔ انہوں نے کہا کہ اس مرتبہ کے انتخابات نے ایک مثبت رائے دہی طے کی ہے جو کہ روز مرہ کے تجربات کی بنیاد پر ایک عام آدمی کے احساسات کی آئینہ دار ہے۔ وزیر اعظم نے کہا کہ بھارتی ووٹروں نے آئندہ پانچ برسوں کے لئے نظریات کا خاکہ پیش کر دیا ہے، اور اب ہمارے سامنے یہ ایک موقع ہے۔ وزیر اعظم نے کہا کہ عوام کی وسیع توقعات کو چیلنج کے طور پر نہیں دیکھا جانا چاہئیے بلکہ اسے اپنے لئے ایک موقع سمجھنا چاہئیے۔ انہوں نے کہا کہ عوام کے ذریعہ حکومت سازی کا یہ اختیار عوام کے ذریعہ تبدیلی اور ان کے لئے ایک بہتر زندگی کی تلاش کا عکاس ہے۔ وزیر اعظم نے آبادی کی شکل میں حاصل بالا دستی کا فائدہ اٹھانے کے موضوع پر کہا کہ یہ انتہائی ضروری امر ہے کہ آبادی کی کثرت کا استعمال موثر ڈھنگ سے کیا جائے۔ مرکزی حکومت کا ہر محکمہ اور ہر ریاست کا ہر ضلع بھارت کو پانچ ٹریلین ڈالر کی اقتصادیات والا ملک بنانے کے لئے اپنا رول ادا کرے۔ وزیر اعظم نے ”ایز آف ڈوئنگ بزنس“ کے ضمن میں کہا کہ بھارت کی یہ پیش رفت چھوٹے تاجروں اور صنعتوں کو بڑی سہولیات پیش کرنے کی آئینہ دار ہونی چاہئیے۔ انہوں نے کہا کہ حکومت کی ہر وزارت کو ایز آف لوِنگ پر توجہ مرکوز کرنی چاہئیے۔ وزیر اعظم نے کہا کہ پانی، ماہی گیری اور مویشی پروری حکومت کے لئے اہم شعبے ہوں گے۔ وزیر اعظم نے کہا کہ اس ملاقات کے دوران انہوں نے محسوس کیا ہے کہ ملک کو آگے لے جانے کے لئے سیکریٹریوں کے پاس نظریہ، عہد بستگی اور توانائی موجود ہے۔ انہوں نے کہا کہ انہیں ٹیم پر فخر ہے۔ انہوں نے بہتر نتائج کے حصول اور صلاحیت کے استعمال کے لئے ہر محکمے میں ہر ایک سے تکنالوجی کو استعمال کرنے پر زور دیا۔ وزیر اعظم نے کہا کہ آزادی کے 75 سال کے سنگ میل کے لئے ہر محکمہ کو نشانہ متعین کرنا چاہئیے تاکہ یہ ملک کی ترقی و فروغ میں ہر فرد کے تعاون کے لئے باعث تحریک ہو۔ انہوں نے ہر فرد پر زور دیا کہ عوام کی توقعات کو پورا کرنے کے لئے کوشش کرے۔ ۔۔۔۔۔۔  م۔ ر۔ ر..
امریکہ سے لیجن آف میرٹ ایوارڈ قبول کرتے ہوئے وزیر اعظم نے کہا کہ یہ بھارت-امریکہ اسٹریٹیجک شراکت داری کے لئے بڑھتے ہوئے اتفاق رائے کا اعتراف ہے

وزیر اعظم جناب نریندر مودی نے کہا ہے کہ وہ امریکی حکومت کے ذریعے لیجن آف میرٹ سے نوازے جانے کو اپنے لئے بڑا اعزاز محسوس کررہے ہیں۔ یکے بعد دیگرے کئے گئے ٹوئٹس میں انہوں نے کہا کہ ‘‘میں
مرکزی کابینہ نے ہندوستان اورغیرملکی مالیاتی سراغ رسانی یونٹوں کے درمیان نظر ثانی شدہ مفاہمتی عرضداشت کی منظوری دے دی

نئیدہلی07دسمبر۔وزیراعظم جناب نریندر مودی کی صدارت میں ہونےوالے مرکزی کابینہ کے اجلاس میں ہندوستان کے مالیاتی سراغ رسی یونٹوں (ایف آئی یو ) اوراس کے ہم پلہ غیر ملکی مالیاتی سراغ رسی یونٹوں (ایف آئی یو ) کے درمیان نظر ثانی شدہ مفاہمتی عرضداشت کو منظوری دے دی گئی ۔اس مفاہمتی عرضداشت کی روسے دونوں ممالک ایک دوسرے کے ساتھ معلومات کا تبادلہ کرسکیں گے۔اس نظر ثانی شدہ مفاہمتی عرضداشت کا مسودہ ایگمانٹ گروپ سیکریٹیریٹ کی نظر ثانی شدہ عرضداشت 2014 کی بنیاد پر تیار کیا گیا تھا ۔ پس منظر : بیرونی ایف آئی یو اداروں کے ساتھ ایف آئی یو – آئی این ڈی کے کاموں میں غیر ملکی سراغ رسی یونٹوں (ایف آئی یو) سے موصول ہونے والی درخواستوں کی جانچ اور اس پرعمل درآمد غیر ملکی ایف آئی یو اداروں سے موصولہ معلومات کا پھیلاؤ غیر ملکی ایف آئی یو اداروں سے تعلقات کا قیام اور انہیں برقرار رکھنا نیز غیر ملکی ایف آئی یو اداروں کے ساتھ مفاہمتی عرضداشتوں پر گفتگو اور عمل درآمد شامل ہے۔ واضح ہوکہ بیشتر بیرونی ممالک کے ساتھ ان امور کی مفاہمتی عرضداشت مطلوب ہے جس پر معلومات کی باہمی منتقلی کے لئے استعمال کئے جانے کی غرض سے دستخط کئے جائیں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے سونل پٹیل کو پیرا ٹیبل ٹینس میں کانسی کا تمغہ جیتنے پر مبارکباد دی

وزیر اعظم جناب نریندر مودی نے برمنگھم دولت مشترکہ کھیل 2022 میں پیرا ٹیبل ٹینس میں کانسی کا تمغہ جیتنے پر سونل پٹیل کو مبارکباد دی ہے۔ ایک ٹویٹ میں، وزیر اعظم نے کہا؛ ’’جب ٹیلنٹ، مزاج اور استقامت کا امتزاج ہو جائے تو کچھ بھی ناممکن نہیں ہوتا۔ سونل پٹیل نے پیرا ٹیبل ٹینس میں کانسی کا تمغہ جیت کر اس کو ثابت کیا ہے۔ ان کو بہت بہت مبارک باد۔ میری دعا ہے کہ وہ آنے والے وقت میں بھی وہ اسی طرح امتیاز حاصل کرتی رہیں۔’چیئر فار انڈیا‘ ۔۔۔۔۔۔۔۔۔۔۔ ش ح۔ا گ ۔ن ا۔ (2022۔08۔07)
مرکزی کابینہ نے ارضی علوم کے میدان میں سائنسی وتکنیکی تعاون سے متعلق ہند –امریکہ مفاہمتی عرضداشت کی منظوری

نئیدہلی07دسمبر۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس کو ارضی علوم کے میدان میں سائنسی وتکنیکی تعاون سے متعلق ہند- امریکہ مفاہمتی عرضداشت کی واقفیت بہم پہنچائی گئی ۔ اس مفاہمتی عرضداشت پر یکم نومبر 2018 کو دستخط کئے گئے تھے۔ارضی علوم میں سائنسی وتکنیکی تعاون ہندوستان اور امریکہ کے درمیان دونوں ملکوں کی تنظیموں کی مہارت کے باہمی لین دین اور ارضی علوم کے میدان میں جدید ترین اورانتہائی نازک ٹکنالوجی اپنانے میں معاون ہوگا ۔ یادرہے کہ دونوں ملکوں کے درمیان اس میدان میں تعاون کے خصوصی امور میں فضائی نظام ،ماحولیاتی تبدیلی اور زمین کے استعمال میں تبدیلی ،معلومات اور اعدادوشمار کو مربوط کیا جانا شامل ہے ۔ اس مفاہمتی عرضداشت کے تحت تکنیکی معلومات ، ماہرین کے ایک دوسرے کے ملک میں دورے ،تربیت اور مذکورہ بالا میدانوں میں تربیت اور تحقیقی تعاون کی منصوبہ بندی کی گئی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم جناب نریندر مودی اور امریکی صدر جوسف آر بائیڈن کے درمیان ورچوئل گفتگو

وزیر اعظم جناب نریندر مودی 11 اپریل، 2022 کو امریکی صدر جوسف آر بائیڈن کے ساتھ ورچوئل طریقے سے میٹنگ کریں گے۔ دونوں لیڈران اس وقت جاری دو طرفہ تعاون کا جائزہ لیں گے اور جنوبی ایشیا، ہند-بحرالکاہل خطہ کی حالیہ پیش رفتوں اور باہمی مفاد کے عالمی امور پر تبادلہ خیال کریں گے۔ ورچوئل میٹنگ دونوں فریقین کو دو طرفہ جامع عالمی اسٹریٹجک پارٹنرشپ کو مزید مضبوط کرنے کے مقصد سے مسلسل اور اعلیٰ سطحی مذاکرات کو جاری رکھنے کا موقع عطا کرے گی۔ دونوں لیڈران کی ورچوئل میٹنگ سے پہلے چوتھا ہند-امریکہ 2+2 وزارتی ڈائیلاگ ہوگا، جس کی قیادت ہندوستان کی طرف سے رکشا منتری جناب راجناتھ سنگھ اور وزیر خارجہ ڈاکٹر ایس جے شنکر اور ان کے امریکی ہم منصب، وزیر دفاع لائڈ آسٹن اور وزیر خارجہ اینٹونی بلنکن کریں گے۔
وزیر اعظم نے نینی تال میں کار کے بہہ جانے سے ہونے والے  جانی نقصان پر تعزیت  کا اظہار کیا

وزیر اعظم جناب نریندر مودی نے اتراکھنڈ کے نینی تال میں ایک کار کے بہہ جانے کی وجہ سے ہونے والے جانی نقصان پر گہرے دکھ کا اظہار کیا ہے۔ وزیر اعظم کے دفتر نے ٹویٹ کیا؛ ’’نینی تال ضلع میں کار بہہ کے سانحے سے مجھے دکھ ہوا۔ اس غم کی گھڑی میں، میں غمزدہ خاندانوں کے ساتھ ہوں۔ پھنسے ہوئے لوگوں کی مدد کے لیے بچاؤ کی کارروائیاں جاری ہیں: وزیر اعظم‘‘ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے پیرالمپک کھیلوں میں ٹیبل ٹینس میں چاندی کا تمغہ جیتنے پر بھاوینا پٹیل کو مبارکبا دی

وزیر اعظم جناب نریندر مودی نے ٹوکیو میں پیرالمپک کھیلوں میں ٹیبل ٹینس میں چاندی کا تمغہ جیتنے پر بھاوینا پٹیل کو مبارکباد دی ہے۔ وزیر اعظم نے اپنے ایک ٹوئٹ میں کہا: ’’بھاوینا پٹیل نے شاندار تاریخ رقم کی ہے! انہوں نے تاریخی طور پر چاندی کا تمغہ جیتا ہے۔ اس کے لیے انہیں مبارکباد۔ ان کی زندگی کا سفر حوصلہ افزا ہے اور مزید نوجوانوں کو کھیلوں کی جانب لائے گا۔ #Paralympics‘‘
‘‘من کی بات’’ میں وزیر اعظم نے کہا کہ اگلی بار جب آپ کتّا پالنے کے بارے میں سوچیں تو ہندوستانی نسل کا کتّا ہی گھر لانے پر غور کریں

نئی دہلی،30 اگست ، من کی بات کے تازہ ترین خطاب میں وزیر اعظم جناب نریندر مودی نے ہندوستانی فوج کے کتّوں، ‘صوفی اور وِڈا’ کے بارے میں بات کی، جنھیں ‘چیف آف آرمی اسٹاف تعریفی کارڈس’ سے نوازا گیا ہے انھوں نے کہا کہ مسلح افواج اور حفاظتی دستوں کے پاس ایسے بہت سے بہادر کتّے ہیں جنھوں نے متعدد بم دھماکوں اور دہشت گردی کی سازشوں کو ناکام بنانے میں کلیدی کردار ادا کیا ہے۔ انھوں نے کتّوں کے ذریعے گولہ بارود اور آئی ای ڈی کو سونگھ کر شناخت میں مدد دینے کی کئی مثالیں بھی پیش کیں۔ نیز ‘بیڈ پولیس’ کا بھی ذکر کیا جنھوں نے حال ہی میں اپنے ‘نسلی ساتھی راکی’ کا ذکر کیا جس نے 300 سے زیادہ معاملات کو حل کرنے میں پولیس کی مدد کی تھی ا ور جسے احترام کے ساتھ حتمی الوداع کہا گیا۔ بھارتی نسل کے کتّوں کی جنس پر بات کرتے ہوئے وزیر اعظم نے کہا کہ ان کی پرورش میں کم لاگت آتی ہے اور وہ ہندوستانی ماحول اور گردو پیش کے ماحول میں زیادہ بہتر انداز میں ڈھل جاتے ہیں۔ ا نھوں نے مزید کہا کہ ہماری سکیورٹی ایجنسیاں بھی اپنے حفاظتی دستوں کے ایک حصے کے طور پر ہندوستانی نسل کے کتّوں کو شامل کر رہی ہیں۔ انھوں نے مزید کہا کہ ہندوستانی نسل کے کتّوں پر ‘زرعی تحقیق کی ہندوستانی کونسل’ میں تحقیق کی جارہی ہے۔ جس کا مقصد انھیں زیادہ بہتر اور زیادہ کارگر بنانا ہے۔ انھوں نے سامعین کو تاکید کی کہ اگر وہ کتّا پالنے کا ارادہ رکھتے ہیں تو ہندوستانی نسل میں سے ہی کسی کو اپنائیں۔
وزیر اعظم نے مکسڈ ڈبلز ٹیبل ٹینس میں  سونے کا تمغہ جیتنے پر شرتھ کمل اور سریجا اکولا کی حوصلے اور عزم  کی ستائش کی

وزیر اعظم جناب نریندر مودی نے برمنگھم دولت مشترکہ کھیل 2022 کےمکسڈ ڈبلز ٹیبل ٹینس مقابلے میں سونے کا تمغےجیتنے پر شرتھ کمل اور سریجا اکولا کی ستائش کی ہے۔ وزیر اعظم نے ٹویٹ کیا؛ ‘‘ایک ساتھ کھیلنے اور جیتنے کا اپنا مزا ہے۔ @sharathkamal1 اور سریجا اکولا نے شاندار ٹیم ورک کا مظاہرہ کیا ہے اور ٹیبل ٹینس مکسڈ ڈبلز مقابلے میں سونے کا تمغہ جیتا ہے۔ میں ان کے شاندار حوصلے اور عزم کی تعریف کرتا ہوں۔شرتھ سی ڈبلیو جی کے سبھی مقابلوں کے فائنل میں پہنچے ہیں اورا نہوں نے شاندار کارکردگی دکھائی ہے’’
کابینہ نے  ارضیاتی سائنس کے میدان میں تعاون سے متلق جوائنٹ اسٹاک کمپنی روس جولو جیا، روس اور جیو لوجکل سروے آف انڈیا  (GSI) کے مابین مفاہمت نامے پر دستخط کو منظوری دی

مرکزی کابینہ وزیر نے وزیر اعظم جناب نریندر مودی کی سر براہی میں جوائنٹ اسٹاک کمپنی روس جیولوجیا (اسٹیٹ ہولڈنگ کمپنی) (بحوالہ روس جیو) جو روسی فیڈریشن کے قوانین کے تحت ایک قانونی ادارہ ہے اور حکومت ہند کی کانکنی کی وزارت کے تحت جیو لوجیکل سروے آف انڈیا کے درمیان تعاون سے متعلق مفاہمت نامے پر دستخط کیے جانے کو منظوری دی۔ مفاہمت نامے کا خاص مقصد گہرائی میں پوشیدہ ذخائر کی کھوج میں تکنیکی اشتراک کے لیے باہمی تعاون میں اضافہ کرنا ، ایرو جیو فزیکل ڈاٹا کاتجزیہ اور تشریع: پی جی ای اور آر ای ای کھوج اور ریسرچ، ہندستانی جیو سائنس ڈاٹا ذخائر کی روس کی جددید ترین اطلاعات ٹکنالوجی کے ساتھ مشترکہ ترقی، ڈرلنگ، سیمپلنگ اور تجزیہ کے میدان میں ٹکنا لوجی اور معلومات کا تبادلہ ، تاکہ ڈاٹا قطعی درست ہواور سائنداں عملے کی تربیت اور صلاحیوں سے جو دونوں فریق ارضیاتی سائنس کے میدان میں کرینگے۔ روس جیو اور جی ایس آئی کے زبردست تجربوں اور انکے اشتراک کے امکانات کے تناظر میں یہ مفاہمت نامہ ارضیاتی سائنس کے میدان میں جی ایس آئی اور روس جیو کے درمیان اشتراک و تعاون کے لیے ایک جامع عمل فراہم کرتا ہے۔ پس منظر : جوائنٹ اسٹاک کمپنی روست جیو لوجیا (روس جیو) روسی فیڈریشن میں سبسے بڑی ارضیاتی سائنس کی اسٹیٹ ہولڈنگ کمپنی سے جو ترقی یافتہ پیداواری اور تکنیکی صلاحیتوں کی مالک، اعلیٰ درجے کی پیشہ ورانہ مالقیت رکھنے والی اور ارضیاتی سائنس کی ٹھوس معلومات کے منفرد امکانات والی کمپنی ہے ۔ یہ کمپنی ہر قسم کے معدنہائی وسائل کے سروے سے لے کر ذخائر کے تخمینے اور کاروائیاں شروع کرنے تک ہر نوعیت کے امکانات اور کھوج کی کار وائیاں انجام دیتی ہے۔ اسے ساح لسے دور ارضیاتی اور ہر موقع کا روائیوں میں قیادت حاصل ہے ۔ روس جیو کے ایک وفد نے سال 2020 میں ہندستان کے اپنے دورے کے دوران کانکنی کی وزارت اور جیو لوجیکل سروے آف انڈیا (GSI) کے ساتھ نئی دہلی میں میٹنگ کی تھی۔ جس میں کھوج کے کاموں میں تعاون کے امکانات کا جائزہ لیا گیا تھا۔ اس میٹنگ ارضیاتی سائنس پر GSI اور روس جیو کے درمیان مفاہمت نامے پر دستخط کی تجویز رکھی گئی تھی۔ اسی کے مطابق GSI نے اپنے روسی ہم پلہ روس جیو سے صلاح و مشورہ کر کے مفاہمت نامے کے مسودے کو حتمی شکل دی۔ <><><><><> ش ح،ع س، ج 8787o. :
وزیراعظم 12ستمبر کو مدھیہ پردیش میں پی ایم اے وائی ۔ جی کے تحت تعمیر شدہ 1.75لاکھ مکانوں کا افتتاح کریں گے اور‘‘گرہ پرویشم ’’میں شرکت کریں گے

نئی دہلی ،10ستمبر : وزیراعظم جناب نریندرمودی 12ستمبر ،2020کو ویڈیوکانفرنسنگ کے ذریعہ مدھیہ پردیش ریاست میں پردھان منتری آواس یوجنا۔ گرامین (پی ایم اے وائی ۔ جی) کے تحت تعمیر کردہ 1.75لاکھ مکانوں کا افتتاح کریں گے اور گرہ پرویشم میں شرکت کریں گے ۔ یہ تمام مکانات کووڈ ۔19وباء کی موجودہ چیلنج بھری مدت کے دوران تعمیر /مکمل کئے گئے ہیں ۔ مدھیہ پردیش کے وزیراعلیٰ بھی اس موقع پرموجود ہوں گے ۔ اس پروگرام کو ڈی ڈی نیوز پربراہ راست نشرکیاجائے گا۔ پس منظر وزیراعظم نے ‘‘2022تک سبھی کے لئے مکان ’’کی ایک عام اپیل کی تھی جس کے لئے 20نومبر ، 2016کو پی ایم اے وائی ۔ جی کاایک اہم پروگرام شروع کیاگیاتھا۔ پروگرام کے تحت پورے ملک میں اب تک 1.14کروڑمکان تعمیرکئے جاچکے ہیں ۔ مدھیہ پردیش ریاست میں اب تک 17لاکھ غریب کنبوں کو اس اسکیم سے فائدہ پہنچاہے ۔یہ ان تمام غریب لوگوں کے مکانات ہیں جن کے پاس پہلے یاتوکوئی گھرنہیں تھا یا بہت عارضی طریقے سے بنے مکانوں میں رہ رہے تھے ۔ پی ایم اے وائی ۔جی کے تحت ہرفیض پانے والوں کو 1.20لاکھ روپے کی صد فیصد امداد دی جاتی ہے جس میں مرکز اور ریاست کے درمیان تناسب 60:40ہے ۔پی ایم اے وائی ۔ جی کے تحت تعمیرکردہ ان تمام مکانوں کے لئے فنڈ فیض حاصل کرنے والوں کے بینک کھاتوں میں جیو ٹیگ والے فوٹوگراف کے ذریعہ مرحلہ وارتصدیق کے بعد براہ راست 4حصوں فراہم کئے جاتے ہیں ۔ اسکیم کے تحت سال 2022تک 2.95کروڑمکانوں کی تعمیر کی جائے گی ۔ مکان بنانے میں امداد کے علاوہ فیض پانے والوں کو مہاتماگاندھی قومی دیہی روزگارگارنٹی اسکیم ( ایم جی نریگا) کے تحت 90/95دن کی مزدوروں کی دہاڑی کے علاوہ سوئچھ بھارت مشن گرامین کے ذریعہ بیت الخلاء کی تعمیر کے لئے 12ہزارروپے فراہم کئے جاتے ہیں ۔اسکیم میں حکومت ہند اورریاست /یوٹی کی دیگراسکیموں کے ساتھ تال میل کی بھی گنجائش ہے جس میں پردھان منتری اجوّلایوجنا اسکیم کے تحت ایل پی جی کنکشن کی فراہمی ، بجلی کا کنکشن ، جل جیون مشن کے تحت محفوظ پینے کے پانی کی رسائی وغیرہ کی رسائی شامل ہے ۔ مدھیہ پردیش حکومت نے ‘‘سمردھ پریاواس ابھیان ’’کے ذریعہ سماجی سیکیورٹی ، پنشن اسکیم ، راشن کارڈ ، پردھان منتری کوشل وکاس یوجنا ، قومی دیہی روزگارمشن وغیرہ کو منسلک کیاہے تاکہ اضافی فوائد فراہم کئے جاسکیں ۔
وزیراعظم نے مہاراشٹر کے بھیونڈی علاقے میں ایک عمارت کے گرنے سے ہونے والی اموات پر صدمے کا اظہار کیا ہے

نئی دلّی ، 21ستمبر 2020 / وزیراعظم جناب نریندر مودی مہاراشٹر کے بھیونڈی علاقے میں ایک عمارت کے گرنے سے ہونے والی اموات پر صدمے کا اظہار کیا ہے۔ ایک ٹوئٹ میں وزیراعظم نے کہا کہ ‘مہاراشٹر کے بھیونڈی علاقے میں عمارت کے گرنے سے بہت دکھ اور افسوس ہوا۔ میں متاثرہ کنبوں سے اس افسوسناک واقعہ کے لیے اظہار تعزیت کرتا ہوں۔ میں دعا کرتا ہوں کہ جو اس میں زخمی ہوئے ہیں، وہ جلد صحت یاب ہوں۔ بچاؤ کی کارروائیاں جاری ہیں اور متاثرہ افراد کو ہر ممکن امداد بہم پہنچائی جارہی ہے’۔ ۔۔۔۔۔۔۔۔۔۔۔۔۔۔ ( م ن ۔ ا ع۔ت ع ) (21-09-2020 )
وزیر اعظم نے بالایوگی آڈی ٹوریم میں نائب صدر جمہوریہ جناب ایم وینکیا نائیڈو  کے اعزاز میں منعقدہ الوداعی تقریب میں شرکت کی

وزیر اعظم جناب نریندر مودی نے آج یہاں جی ایم سی بالایوگی آڈی ٹوریم میں نائب صدر جمہوریہ جناب ایم وینکیا نائیڈوں کے اعزاز میں منعقدہ الوداعی تقریب میں شرکت کی۔ اس موقع پر بات کرتے ہوئے، وزیر اعظم نے جناب وینکیا نائیڈوں کی ہمیشہ فعال رہنے اور روابط قائم رکھنے کی خوبی کا ذکر کیا، جوکہ ایک ایسی خوبی ہے جس نے انہیں عوامی زندگی کی سرگرمیوں سے مربوط رہنے میں ہمیشہ مدد فراہم کی۔ جناب مودی نے وینکیا نائیڈو کے ساتھ اپنی طویل رفاقت کو یاد کیا۔انہوں نے کہا کہ واجپئی حکومت میں جب جناب نائیڈو کو بطور وزیر منتخب کیا جانا تھا ، اس وقت انہوں نے دیہی ترقیات کی وزارت کو ترجیح دی تھی۔ انہوں نے اس وزارت کو ازحد اہمیت دیتے ہوئے کام کیا تھا۔ وزیر اعظم نے کہا کہ جناب نائیڈو نے دیہی ترقیات کے ساتھ ساتھ شہری ترقیات ، دونوں وزارتوں کی ذمہ داری سنبھالی۔ وزیر اعظم نے نائب صدر جمہوریہ کے راجیہ سبھا کے اولین رکن ہونے، راجیہ سبھا کے چیئرمین ہونے اور نائب صدر جمہوریہ ہونے کے ان کے خصوصی امتیاز کا بھی ذکر کیا۔یہ اور اس کے علاوہ پارلیمانی امور کے وزیر کے طور پر حاصل ہوئے تجربے نے انہیں بڑی مہارت اور آسانی کے ساتھ ایوان کی کاروائی انجام دینے میں مدد فراہم کی۔ وزیر اعظم نے ایوان، اراکین اور کمیٹیوں کی اہلیت میں اضافہ کے لیے جناب نائیڈو کی کوششوں کی بھی ستائش کی۔ وزیر اعظم نے کہا کہ یہ ضروری ہے کہ ہمیں ان توقعات کو پورا کرنے کی کوشش کرنی چاہئے جو وہ تمام پارلیمانوں سے وابستہ رکھتے ہیں۔ وقت کی انتظام کاری سے متعلق جناب نائیڈو کے نظم و ضبط کی ستائش کرتے ہوئے، وزیر اعظم نے یہ بھی بتایا کہ کیسے کورونا سے متعلق پابندیوں کے دوران ، نائب صدرجمہوریہ نے ’ٹیلی یاترا‘ کا اہتمام کیا تھا، جس کے تحت انہوں نے ان لوگوں سے فون پر بات چیت کی تھی جن سے وہ اپنی طویل عوامی زندگی کے دوران رابطے میں آئے تھے، انہوں نے اس مشکل دور میں ان کی حوصلہ افزائی کی ۔ اسی طرح وہ وبائی مرض کے دوران تمام رکن پارلیمنٹ کے ساتھ بھی رابطہ میں رہے۔ وزیر اعظم نے وہ واقعہ بھی یاد کیا جب بہار کے دورے کے دوران، جناب نائیڈو کے ہیلی کاپٹر کو مجبوری کے تحت لینڈ کیا گیا تھا اور ایک کاشتکار نے ان کی مدد کی تھی۔ وزیر اعظم نے کہا کہ جناب نائیڈو نے آج تک اس کاشتکار سے رابطہ قائم رکھا ہے۔ وزیر اعظم نے یہ امید ظاہر کی کہ وہ مستقبل میں طویل عرصے تک اسی لگن اور حکمت و دانائی کے ساتھ عوامی زندگی میں لوگوں کو رہنمائی فراہم کرتے رہیں گے۔ جناب نائیڈو کے ذریعہ مادری زبان کو دی جانے والی اہمیت کا اعتراف کرتے ہوئے، وزیر اعظم نے بھاشینی- زبانوں کا قومی عوامی ڈجیٹل پلیٹ فارم کا ذکر کیا، جس کا مقصد آرٹی فیشل انٹیلی جنس اور دیگر ابھرتی ہوئی تکنالوجیوں کی قوت کو بروئے کار لاتے ہوئے شہریوں کے لیے خدمات اور مصنوعات تیار کرنا ہے۔ انہوں نے دونوں ایوانوں کے اراکین سے اس پر ایک نظر ڈالنے کی اپیل کی۔ انہوں نے راجیہ سبھا کے اسپیکر اور ڈپٹی چیئرمین سے ایسے نئے الفاظ، جو مباحثوں کی وجہ سے مادری زبان میں ابھر کر سامنے آئے ہیں، کو جمع کرنے اور ملک کی زبانوں کو مالامال بنانے کے لیے انہیں شامل کرنے کی اپیل کی۔ انہوں نے کہا کہ اچھے الفاظ کے کلکشن کو جاری کرنے کی سالانہ روایت کا آغاز کرکے، ہم مادری زبان سے وینکیا جی کی محبت کی میراث کو آگے بڑھائیں گے۔
کابینہ کی فارسفورس کی چٹانوں کی کانکنی اور ایم او پی کے لئے ہندوستان اور اردن کے درمیان مفاہمتی دستاویز کو منظوری

نئی دہلی۔28فروری/ وزیراعظم جناب نریندر مودی کی صدارت میں منعقدہ کابینہ کمیٹی کی میٹنگ میں فارسفیٹ اور ایم او پی کی کانکنی اور یونی فکیشن سے متعلق مفاہمتی دستاویز اور اردن میں فارسفوریک ایسڈ / ڈی اے پی / این پی کے کھادکی صدفیصد نکاسی کے لئے طویل مدتی معاہدے کو اپنی منظوری دے دی ہے۔ مفاہمتی دستاویز سے ملک میں خام مال اور تیارپی اینڈ کے کھاد کی ضرورتوں کی تکمیل اور واجب قیمتوں پر ان کی لگاتار فراہمی یقینی ہوگی۔
خواتین کی عالمی باکسنگ چیمپین شپ میں طلائی تمغہ حاصل کرنے پر میری کوم کو وزیر اعظم کی مبارک باد

نئی دلّی ، 26نومبر؍ وزیر اعظم جناب نریندر مودی نے خواتین کی عالمی باکسنگ چیمین شپ میں طلائی تمغہ حاصل کرنے پر میری کوم کو مبارک باد پیش کی ہے ۔ وزیر اعظم نے اپنے پیغام میں کہا ہے کہ ’’ یہ بھارتی کھیلوں کے لئے ایک قابل فخر لمحہ ہے ۔خواتین کی عالمی باکسنگ چیمپین شپ میں طلائی تمغہ حاصل کرنے کے لئے میری کوم کو مبارک باد پیش کرتا ہوں۔ کھیلوں کے شعبے میں عالمی سطح پر ان کی سخت محنت اور لگن قابل تحریک اور حوصلہ افزا ہے ۔ ان کی جیت واقعی خصوصی نوعیت کی حامل ہے ۔ ‘‘ ۔ ۔ ۔ ۔ ۔
وزیر اعظم جناب نریندر مودی نے نیپال کے وزیر اعظم عزت مآب جناب شیر بہادر دیوباسے ٹیلیفون پربات کی

نئی دہلی،19؍جولائی: وزیر اعظم جناب نریندر مودی نے آج نیپال کے وزیر اعظم عزت مآب جناب شیر بہادر دیوبا سے فون پر بات چیت کی۔ وزیراعظم جناب نریندر مودی نے جناب دیوبا کو نیپال کے نئے وزیراعظم کی حیثیت سے منتخب ہونے نیز پارلیمنٹ میں اعتماد کا ووٹ حاصل کرنے پر مبارکباد اور نیک خواہشات پیش کی۔ ہندوستان اور نیپال کے مابین خصوصی دوستی کو مزید مستحکم کرنے نیز ہزاروں سالہ قدیم عوامی تعلقات کو یاد کرتے اور اس کا حوالہ دیتے ہوئے وزیراعظم مودی نے دونوں ممالک کے خوشگوار تعلقات کا برسبیل تذکرہ بھی کیا۔ دونوں رہنماؤں نے تمام شعبوں میں باہمی تعاون کوفروغ دینے کے لئے مل کر کام کرنے پر اتفاق کیا۔ دونوں رہنماؤں نے خاص طور پر ، عالمی وبا کووڈ-19کے خلاف جاری کوششوں کے تناظر میں تعاون اور ہم آہنگی کو مزید مستحکم کرنے کے طریقوں پر بھی تبادلہ خیال کیا۔
ورلڈ ٹوائلیٹ ڈے کے موقع پر وزیر اعظم کا پیغام

نئی دہلی۔19 نومبر وزیراعظم نریندر مودی نے ورلڈ ٹوائلیٹ ڈے کے موقع پر اپنے پیغام میں کہا : ‘‘ہم ملک بھر میں حفظان صحت کی سہولیات کو بہتر بنانے کے لئے پابند عہد ہیں۔میں ان تمام لوگوں اور اداروں کو مبارکباد دیتا ہوں جو ہندوستان کے مختلف علاقوں میں مزید ٹوائلیٹ کی تعمیر کے لیے سرگرم عمل ہیں۔ ان کی قابل قدر خدمات سوَچھ بھارت مشن کی رفتار تیز کرنے میں مدد فراہم کرتی ہے ۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (19.11.2017, Time: 08:33)
آج کا کابینہ کا فیصلہ ہندوستان کی ویکسینیشن کوریج کو مزید آگے بڑھائے گا اور ایک صحت مند ملک کی تشکیل کرے گا: وزیر اعظم

وزیر اعظم جناب نریندر مودی نے امید ظاہر کی ہے کہ 15 جولائی 2022 سے اگلے 75 دنوں تک سرکاری ویکسینیشن مراکز پر 18 سال سے زیادہ عمر کے تمام شہریوں کے لیے مفت کووڈ-19 احتیاطی خوراک دینے کا فیصلہ ہندوستان کی ویکسینیشن کوریج کو مزید آگے بڑھائے گا اور ایک صحت مند ملک کی تشکیل کرے گا۔ یہ فیصلہ آج کی کابینہ کے اجلاس میں #آزادی کا امرت مہوتسو کی تقریبات کے ایک حصے کے طور پر لیا گیا۔ وزیر اعظم نے مرکزی وزیر صحت ڈاکٹر منسکھ منڈاویہ کے ایک ٹویٹ کے جواب میں ٹویٹ کیا: ”کووڈ-19 سے لڑنے کے لیے ویکسینیشن ایک مؤثر ذریعہ ہے۔ کابینہ کا آج کا فیصلہ ہندوستان کی ویکسینیشن کوریج کو مزید آگے بڑھائے گا اور ایک صحت مند ملک کی تشیل کرے گا۔“
انٹرنیشنل فنانشیل سروسیز سینٹرز اتھارٹی بل 2019 کو لوک سبھا میں پیش کرنے کو کابینہ کی منظوری

وزیر اعظم جناب نریندر مودی کی قیادت میں منعقدہ کابینہ کمیٹی نے انٹرنیشنل فنانشیل سروسیز سینٹرزاتھارٹی 2019 بل جو کہ 12 فروری 2019 کو راجیہ سبھا میں پیش کئے جانے کے بعد سے وہاں زیر التوا تھا، اسے واپس لینے کو اورپارلیمنٹ کے رواں اجلاس کے دوران انٹرنیشنل فنانشیل سروسیز سینٹر اتھارٹی بل 2019 کو لوک سبھا میں پیش کرنے کو اپنی منظوری دے دی ہے۔ فوائد: بینک کاری اور کیپٹل مارکیٹ اور بیمہ سیکٹر س فی الحال آئی ایف ایس سی میں مختلف ریگولیٹروں یعنی آر بی آئی، ایس ای بی آئی اور آئی آر ڈی اے آئی کے ذریعہ ضابطہ بند کئے جاتے ہیں۔ آی ایف ایس سی میں کاروبار کی فعال نوعیت کے لئے اعلیٰ معیاری کا ضابطہ بند تال میل ضروری ہوتا ہے۔ اس کے لئے آئی ایف ایس سی میں مالی سرگرمیوں کی موجودہ ضابطہ بندی میں وضاحتوں اور بار بار کی ترمیمات کی بھی ضرورت ہوتی ہے۔ آئی ایف ایس سی میں مالی خدمات اور مصنوعات کی تیاری کے لئے مخصوص ضابطہ جاتی مداخلتوں کی ضرورت ہوگی۔ اس لیے مالی منڈی میں شرکت کرنے والوں کو عالمی معیار کا ریگولیٹری ماحول مہیا کرانے کے لئے ہندوستان میں آئی ایف ایس سی کے لئے مرکزی مالی ریگولیٹر کی ضرورت محسوس کی گئی ہے۔ مزید برآں ایز آف ڈوئنگ بزنس یعنی کاروبار میں آسانیاں باہم پہنچانے کے تناظر میں بھی یہ لازمی ہوگیا ہے۔ یونیفائڈ اتھارٹی ہندوستان میں آئی ایف ایس سی کے مزید فروغ اور عالمی سطح پر رائج بہتر طریقہ کار کو اپنانے کے لئے ضروری مدد بھی فراہم کرے گا۔ پس منظر: مرکزی کابینہ نے 6 فروری 2019 کو منعقدہ اپنی میٹنگ میں پارلیمنٹ میں بین الاقوامی مالی خدمات مراکز اتھارٹی بل 2019 پیش کرکے تمام مالی خدمات کو ضابطہ بند کرنے کے لئے ایک یونیفائڈ اتھارٹی کے قیام کو اپنی منظوری دی تھی۔ اس کے ساتھ ہی خزانہ کے وزیر مملکت کے ذریعہ 12 فروری 2019 کو راجیہ سبھا میں انٹرنیشنل فنانشیل سروسیز سینٹرز اتھارٹی بل پیش کیاگیا تھا۔ لوک سبھا سکریٹریٹ نے یہ بتایا ہے کہ آئین کی دفعہ 117(1) کے تحت اس مالی بل کو آئین کی دفعہ 117(1) اور 274(1)کے تحت صدر جمہوریہ کی سفارشات کے مطابق لوک سبھا میں پیش کیا جانا چاہئے۔ ۔۔۔۔۔۔۔۔۔۔۔ م ن ۔ش س۔ ع ر۔
وزیراعظم نے گنیش چترتھی پرعوام کومبارکباد دی

نئی دلّی ،22 اگست / وزیر اعظم جناب نریندر مودی نے ہفتہ کے روز گنیش چترتھی کے موقع پر عوام کو مبارکباد دیتے ہوئے چہار جانب خوشی و مسرت کیلئے دعا کی۔ ایک ٹویٹ میں وزیر اعظم نے کہا ’’ آپ سبھی کو گنیش چترتھی کی بہت بہت مبارکباد! گنپتی بپا موریا! گنیش چترتھی کی مبارکباد پیش کرتے ہوئے وزیر اعظم نے کہا ’’گنیش چترتھی پر آپ سب کو ڈھیر ساری مبارکباد۔ بھگوان شری گنیش کا آشیرواد ہم سب کے ساتھ ہو۔ چہار جانب خوشی و مسرت رہے ‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا )
وزیر اعظم 8 مارچ کو راجستھان کے شہر جھنجھنوں جائیں گے

نئی دہلی ، 07 مارچ ۔وزیراعظم جناب نریندر مودی آٹھ مارچ کو عالمی یوم خواتین کے موقع پر راجستھان کے شہر جھنجھنوں جائیں گے۔ بچیوں کو بچانے اور پڑھانے کے سرکاری اقدام کو آگے لے جانے کی غرض سے وزیر اعظم بیٹی بچاؤ بیٹی پڑھاؤ پروگرام یعنی بی بی بی پی کی موجودہ 161 اضلاع سے ملک گیر پیمانے پر 640 اضلاع میں توسیع دئے جانے کی تقریب کا افتتاح کریں گے ۔ اس موقع پر وزیر اعظم اس پروگرام کی فائدہ یافتہ ماؤں اور بچیوں سے گفتگو کریں گے ۔ اس کے ساتھ ہی وزیر اعظم بیٹی بچاؤ بیٹی پڑھاؤ کے پروگرام کے تحت بہترین کارگزاری کے سرٹیفکیٹ بھی تقسیم کریں گے ۔ اس موقع پر ایک اور یادگار سرکار ی اقدام نیشنل نیوٹریشن مشن ،این این ایم کا ملک گیر پیمانے پر آغاز کیا جائے گا۔ وزیراعظم ھنجھنوں سے اس مشن کا آغاز کریں گے ۔اس موقع پر وزیر اعظم این این ایم ۔آئی سی ڈی ایس کامن ایپلی کیشن سافٹ ویئر کا بھی افتتاح کریں گے۔ یہ مشن شیر خوار بچوں ،خواتین اور نوخیز بچیوں میں تغذیہ کی کمی اورکم وزنی کی بڑے پیمانے پر موجود شکایات اور ان امراض کو کم کرنے کے لئے کام کرتا ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش۔ رم